Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8075

b) foglalkozásbeli, társadalmi, szellemi vagy fizikai nehézséget illetve rendellenességet okoz. Átkapcsolási pont – Change over point Az a pont, ahol az ultrarövidhullámú (VHF) körsugárzó VOR berendezéssel kijelölt ATS útvonalszakaszon üzemelő légijárműtől elvárják, hogy a már átrepült berendezés – mint elsődleges navigációs vonatkozási hely – követéséről átáll az előtt levő berendezés követésére. Megjegyzés: Az átkapcsolási pontokat azért jelölik ki, hogy a jelek erőssége és minősége a legmegfelelőbb egyensúlyban legyen a navigációs berendezések között minden használatos szinten, továbbá hogy azonos berendezéstől származó irányszög vezetést biztosítsanak az azonos útvonalszakaszon üzemelő összes légijármű számára. Átváltási magasság – Transition altitude Az a magasság, amelyen vagy amely alatt a légijármű függőleges helyzetét a közepes tengerszint feletti magassághoz viszonyítva ellenőrzik. Automatikus légtérfelderítés – Automatic dependent surveillance (ADS) Egy olyan, a légijárműtől származó adatok alapján működő automatikus légtér-felderítési módszer, amely során a légijármű fedélzeti navigációs és helyzet-meghatározó rendszereiből egy adattovábbító összeköttetési rendszer segítségével automatikusan továbbít adatokat, amelyek közé tartozik a légijármű azonosítója, négy-dimenziós helyzete és egyéb, szükséges tájékoztatások. Automatikus légtérfelderítési egyezmény – ADS agreement Az automatikus légijármű légtérfelderítési adatok továbbításának terve, amely meghatározza az ADS jelentések megadására vonatkozó előírásokat, azaz a légiforgalmi irányító szolgálati egység által igényelt adatokat és az ADS jelentések gyakoriságát. (Ezekben az ADS szolgáltatás megkezdése előtt kell megállapodni.) Megjegyzés: Az egyezmény tartalmát a földi rendszer és a légijármű között adat csoport vagy csoportok segítségével továbbítják. Automatikus légtérfelderítési adat szolgáltatási megállapodás – Automatic dependent surveillance (ADS) contract Olyan módszer, amelynek alapján az ADS egyezményben szereplő tájékoztatásokat továbbítják a földi rendszer és a légijármű között, meghatározva azokat a körülményeket, amelyek között az ADS jelentéseket kezdeményezik és azokat az adatokat, amelyeket a jelentés tartalmaz. Megjegyzés: Az „ADS adat szolgáltatási megállapodás” általános megnevezés, amely különböző jelentéseket, mint eseti, kérésre biztosítandó, időszakos vagy vészhelyzeti adat szolgáltatást jelenthet. Az ADS jelentések földi továbbítását a földi rendszerek között végezhetik el. 2007/70/II. szám Benyújtott repülési terv – Filed flight plan A repülőgépvezető vagy kijelölt képviselője által a légiforgalmi szolgálati egységnek benyújtott repülési terv bármely egyéb, későbbi módosítás nélkül. Bevezető irányító egység – Approach control office Egy vagy több repülőtér érkező vagy induló ellenőrzött repülés számára légiforgalmi irányító szolgálat biztosítása céljából létesített egység. Bevezető irányító szolgálat – Approach control service Az érkező vagy induló ellenőrzött forgalom irányítására létesített légiforgalmi irányító szolgálat. Biztonsági szempontból fontos személyek – Safety sensitive personnel A légiközlekedés biztonságát veszélyeztető személyek, amennyiben ezek feladataikat és kötelességeiket nem megfelelő módon látják el. Ezek közé tartoznak, de nem csak ezekre korlátozódnak a hajózószemélyzet tagjai, a légijármű karbantartó személyzet és a légiforgalmi irányítók. Ellenőrzött légtér – Controlled airspace Meghatározott kiterjedésű légtér, amelyen belül a légtér osztályozásnak megfelelően az IFR és VFR repülések számára légiforgalmi irányító szolgálatot biztosítanak. Megjegyzés: Az ellenőrzött légtér olyan gyűjtőfogalom, amelybe a 11. Annex 2.6 pontjában ismertetett A, B, C, D és E osztályú (ATS) légiforgalmi szolgálati légterek tartoznak. Ellenőrzött repülés – Controlled flight Bármely repülés, amely légiforgalmi irányítói engedély függvénye. Ellenőrzött repülőtér – Controlled aerodrome Olyan repülőtér, amelyen a repülőtéri forgalom számára légiforgalmi irányító szolgálatot biztosítanak. Megjegyzés: Az „ellenőrzött repülőtér” kifejezés azt jelzi, hogy a repülőtéri forgalom számára légiforgalmi irányító szolgálatot biztosítanak, azonban ez nem jelenti szükségszerűen azt, hogy ott repülőtéri irányítói körzet is van. Engedélyhatár – Clearance limit Az a pont, ameddig egy légijármű részére légiforgalmi irányítói engedélyt adtak ki. Érvényes repülési terv – Current flight plan A későbbi engedélyekből (ha van ilyen) adódó módosításokat is magába foglaló repülési terv. Felhőalap – Ceiling A 6000 méter (20000 láb) alatt, az égbolt több mint felét beborító föld vagy vízfelszín feletti legalacsonyabb felhőréteg alapjának magassága. Forgalmi előtér – Apron A szárazföldi repülőtéren kijelölt terület, amely az utasok, posta vagy teherárú küldemények be és kirakodására valamint a légijármű üzemanyaggal történő feltöltésére, parkírozására vagy karbantartására szolgál. Forgalmi tájékoztatás – Traffic information A légiforgalmi szolgálati egységtől származó, az adott légijármű közelében vagy annak tervezett útvonalán előforduló ismert vagy észlelt légi forgalomról szóló tájékoztatás annak érdekében, hogy a repülőgépvezetőt figyelmeztessék és ezzel segítséget nyújtsanak számára az összeütközés elkerüléséhez. 2007/70/II. szám Forgalom elkerülésére adott tájékoztatás – Traffic avoidance advice Repülési műveletek végrehajtására vonatkozó tanács a légiforgalmi szolgálati egységtől annak érdekében, hogy ezzel segítséget nyújtsanak a repülőgépvezető számára az összeütközés elkerüléséhez. Földi látástávolság – Ground visibility A repülőtéren kijelölt észlelő által jelentett látástávolság. Futópálya – Runway Egy szárazföldi repülőtéren meghatározott derékszögű terület, amelyet a légijármű le és felszállására alakítottak ki. Futópálya várakozási hely – Runway-holding position A futópálya, egy akadálykorlátozási felület vagy az ILS/MLS kritikus/érzékeny terület védelmére kijelölt hely, amelynél a guruló légijárműveknek és egyéb járműveknek a repülőtéri irányító torony ettől eltérő engedélyének hiányában meg kell állniuk és várakozniuk kell. Gurulás – Taxiing A légijármű mozgása a repülőtér területén saját hajtóművei segítségével, a fel és leszállás eseteit kivéve. Gurulóút – Taxiway Egy szárazföldi repülőtéren a légijárművek gurulására kialakított út, amelynek feladata a repülőtér egyes részei közötti összeköttetés biztosítása, beleértve:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes